Galerija "Roman Petrović"
Galerija "Roman Petrović" osnovana je 1980. godine u Sarajevu na inicijativu Udruženja likovnih umjetnika Bosne i Hercegovine. Galerija nosi ime po prvom Predsjedniku ULUBiH-a, jednom od najznačajnijih bosanskohercegovačkih slikara Romanu Petroviću. Galerija se nalazi na adresi Maršala Tita 54. Sa svojih 103 kvadratna metra Galerija Roman Petrović predstavlja jedan od najboljih izlagačkih prostora u Sarajevu, okupljalište je umjetnika i sjedište ULUBiH-a. Afirmacijom kulture i umjetnosti, kvalitetnim odnosom prema umjetnicima i građanima i upornim radom, Galerija Roman Petrović izborila je status najprestižnijeg izlagačkog prostora.